## Отчет по дейността на двете Комисииза оценка на STEM концепции на училищата:

**По процедура 17 - BG-RRP-1.017 „Концепция за STEM среда“** (координирана от Националния СТЕМ център)

1. **По процедура BG-RRP-1.017** „Концепция за STEM среда“ /Процедура 17/, към момента са подадени **2257 училищни СТЕМ концепции**.
2. **Към 05.03.2024 година**, **одобрени** и подписани от директора на Националния СТЕМ център **са 2256 концепции**. Всички те са служебно предоставени на ИАПО.
3. **За двата обявени крайни срока** за кандидатстване по Процедура 17 **не са подадени** концепции от **само 9 училища** в страната.

**По процедура 15 -** **BG-RRP-1.015 „Училищна STEM среда“** (координирана от Изпълнителната агенция „Програма за образование“ (ИАПО))

1. **По процедура BG-RRP-1.015** „Училищна STEM среда“ /Процедура 15/, към крайния срок за кандидатстване са подадени **2232 училищни проекта** за изграждане на СТЕМ среда.
2. Към крайния срок за кандидатстване /19.02.2024 г./ **не са подадени** проектни предложения **от 26 училища**, които имат одобрени концепции по процедура BG-RRP-1.017 “Концепция за STEM среда“. Поради това се обсъжда обявяване на допълнителен срок, който да позволи тези училища да разработят и подадат своите проекти.
3. Положително е приключила оценката на **над 150 проекта, които са готови за подписване на договор за финансиране.**

## Следващите стъпки за училищата по СТЕМ концепциите:

- Одобрение на концепция от Националния СТЕМ център -- ЗАВЪРШЕНА;

- Оценяване на концепция от Изпълнителната агенция;

- Сключване (подписване) на договор с училището;

- Актуализация на Вътрешните правила за провеждане на ЗОП процедури (виж промените в закона за ЗОП);

- Организиране (при необходимост) от училището на ЗОП за типовете дейности - всичко в ИСУН (ако прогнозната стойност на поръчката е по-голяма или равна на посочените в чл. 20, ал. 1 от ЗОП и не е минала през предварителен контрол от АОП, документацията се изпраща за предварителен контрол на ИАПО чрез ИСУН)

- Сключване от училището на договор с избрания (избраните) изпълнител (и);

- Училището качва в ИСУН договор(и) с изпълнител(и);

- Получаване на фактура за дейност от изпълнител на името на училището с точно описание на дейност(и) или част от дейностите, според договора;

- Качване на фактурата в ИСУН;

- До 5 дни одобрение на фактурата и получаване на конкретната сума по фактурата(фактурите);

- Училището няма да получи авансово суми по СТЕМ, а само след конкретно реализиран разход и одобрена фактура.

- ЗОП процедурите се правят от училището, а НЕ от общината, не от РУО!

- Училищата представят финансово-технически отчети в ИСУН на всеки 3 месеца – до 5-то число на месеците април, юли, октомври, януари (не са обвързани с плащания, а с отчитане на напредък в изпълнението на етапни и крайни цели).

Изпълнителната агенция „Програма за образование“ (ИАПО) се ангажира да подготви **обучение на крайните получатели** на финансовата подкрепа, което ще се проведе онлайн.